text: Ny sex-sag mod skoleleder
  13 marts 2012 kl. 14.11
  Lokalpolitiet i Sønderborg har sigtet en friskoleleder for blufærdighedskrænkelse, oplyser jv.dk.
  Politiet er i gang med at efterforske sagen.
  - Jeg kan bekræfte, at der er kommet en anmeldelse mod en skoleleder om blufærdighedskrænkelse, og at vi efterforsker sagen. Vi ved jo endnu ikke, om det ender med, at der rejses tiltale, siger efterforskningsleder og vicepolitikommissær Svend Erik Lassen til JydskeVestkystens hjemmeside.
  En 53-årig skoleleder fra Grænseegnens Friskole i Holbøl ved Kruså er netop blevet idømt ni måneders fængsel for blufærdighedskrænkelse af to piger samt besiddelse af børneporno.
  